**Palanga sands** – kasmetinis tarptautinis paplūdimio lėkščiasvydžio (*ultimeito*) HAT tipo turnyras. Turnyras nuo 2003 metų rengiamas Palangos paplūdimyje paskutinį gegužės savaitgalį. Tai vienintelis Lietuvoje paplūdimio ultimeito HAT tipo turnyras.

Dalyvavimas turnyre yra atviras Lietuvos bei užsienio sportininkams, taip pat ir pradedantiesiems. Tarp dalyvaujančių sportininkų turnyre tradiciškai dominuoja žaidėjai iš Lietuvos.

Istorija
--------

Pirmasis turnyras buvo rengiamas 2002 metais kaip komandinio, lauko taisyklėmis ir ant žolės žaidžiamo tradicinio ultimeito turnyras. Pirmojo turnyro pavadinimas buvo kaip ir sporto festivalio  – „Sportas visiems". Nuo 2003 metų renginys persikėlė į Palangos paplūdimį ir buvo tęsiamas kaip komandinis turnyras. 2005 metai turnyro formatas pakeistas iš komandinio į HAT tipo turnyrą. 2007 metais turnyras papildytas individualiomis rungtimis. 2015 metais prie esamų individualių rungčių prisidėjo ir TRC rungtis.

Turnyro aprašymas
-----------------

Žaidžiamas paplūdimio ultimeitas „Palanga sands" turnyre
Turnyre žaidėjai yra skirstomi pagal lytį ir kiekvienos lyties žaidėjai perskirstomi pagal patirtį į tris kategorijas:

* žaidėjai iki vienerių metų;
* žaidėjai, žaidžiantys nuo vienerių iki ketverių metų;
* žaidėjai, sportuojantys daugiau nei ketverius metus.

Turnyras tradiciškai yra mišrios (*mix*) grupės sudėties. Komandų sudėtys yra mišrios (vaikinai ir merginos). Žaidimo aikštėje iš 5 žaidėjų privalo būti 2 vaikinai ir 2 merginos, penktąjį žaidėją, kas kart žaidžiant tašką, renkasi puolanti komanda.

Turnyre žaidžiama pagal oficialias paplūdimio ultimeito taisykles, žaidžiant 5 prieš 5 (išskirtiniais atvejais 4 prieš 4) su keliomis išimtimis dėl taškų ir laiko limitų.

* Žaidžiama septyniasdešimt penkių (75) metrų ilgio aikštėje, kurios plotis dvidešimt penki (25) metrai, taškų pelnymo zonos dydis penkiolika (15) metrų.
* Vienerios rungtynės žaidžiamos keturiasdešimt penkias (45) minutes arba iki trylikos (13) taškų.
* Varžybos vyksta kol viena ar kita komanda surenka vienuolika (11) taškų nesibaigus žaidimo laikui. Pasibaigus žaidimo laikui žaidimas nėra stabdomas – jis tęsiasi kol yra pelnomas taškas, ir po to rungtyniaujama iki tiek taškų, kiek būtų prie didesniojo rezultato pridėjus vieną (1) tašką.
* Komandos per rungtynes turi 1 pertraukėlę po devyniasdešimt (90) sekunžių.

Individualių rungčių pasiekimai
-------------------------------

Individualiose rungtyse gali dalyvauti ir varžytis visi turnyro dalyviai. Individualios rungtys tai: toliausiai numesto skraidančio disko rungtis (*distance*), išmesto ir ilgiausiai ore išsilaikiusio disko rungtis\* pagaunant (*MTA*), toliausiai numesto ir paties pagauto disko rungtis (*TRC*) ir gražiausias besileidžiančio disko pagavimas krentat (*layout*).
MTA rungtyje laikas skaičiuojamas nuo momento, kai metikas paleidžia diską iki momento, kai metikas paliečia diską. Diską būtina gaudyti tik viena ranka. TRC rungtyje taip pat būtina diską gaudyti viena ranka.

### Toliausiai numestas diskas


|  |  |  |  |  |
| --- | --- | --- | --- | --- |
| Vaikinai* Lietuva 126 m. Ernestas Vysockis 2011
* Lietuva 108 m. Kęstutis Bačkis 2011
* Lietuva 105 m. Aidas Figoras 2011
* Latvija 102 m. Kirills Timofejevs 2019
* Lietuva 97 m. Darius Žukauskas 2011
 | Merginos* Lietuva 86,5 m. Kristina Bačkytė-Bogdanova 2019
* Lietuva 67 m. Gintarė Petrauskaitė 2019 ir Lietuva 67 m. Marija Jekabsone 2022
* Lietuva 63 m. Oksana Žukauskienė 2011
* Lietuva 61 m. Monika Spetylaitė 2015
* Latvija 60 m. Līga Zāģere 2019
 |  |  |  |

### Ilgiausiai ore išlaikytas diskas (*MTA*)


|  |  |  |  |  |
| --- | --- | --- | --- | --- |
| Vaikinai* Lietuva 9,27 s. Ernestas Vysockis 2011
* Lietuva 8,90 s. Mantas Kaminskas 2017
* Lietuva 8,75 s. Artūras Petrauskas 2015
* Lietuva 8,26 s. Aidas Figoras 2019
* Latvija 8,14 s. Vladislavs Rimensons 2019
 | Merginos* Lietuva 7,99 s. Justė Bučiūnaitė 2019
* Lietuva 6,67 s. Kristina Bačkytė-Bogdanova 2019
* Latvija 6,33 s. Līga Zāģere 2019
* Lietuva 5,96 s. Gintarė Valantiejūtė 2018
* Lietuva 5,55 s. Kamilė Reznikaitė 2017
 |  |  |  |

### Paties mestas ir toliausiai pagautas diskas (*TRC*)


|  |  |  |  |  |
| --- | --- | --- | --- | --- |
| Vaikinai* Lietuva 38 m. Aidas Figoras 2016
* Lietuva 37 m. Artūras Petrauskas 2015
* Lietuva 33,5 m. Renatas Simutis 2016
* Lietuva 33 m. Justinas Rupeika 2016
* Lietuva 31 m. Kęstutis Bačkis 2016 ir Lietuva Gerdas Žeimys 2016, Lietuva Dominykas Žitkauskas 2022
 | Merginos* Lietuva 25 m. Gintarė Valantiejūtė 2018
* Lietuva 21 m. Kamilė Reznikaitė 2016
* Lietuva 19 m. Miglė Ilčiukaitė 2018
* Lietuva 18 m. Kristina Bačkytė-Bogdanova 2016
* Lietuva 17 m. Viktorija Račkauskaitė 2018 bei Latvija Evita Račicka 2019
 |  |  |  |

### Gražiausiai pagautas diskas krentant (*layout*)

Daugiausia balų surinko ir pirmoji vieta atiteko:


|  |  |  |  |  |
| --- | --- | --- | --- | --- |
| Vaikinai* Lietuva Ąžuolas Sidaras 2018
* Lietuva Redo Vasiljevo ir Sergey Kalugin duetui 2017
* Lietuva Ąžuolas Sidaras 2016
* Lietuva Jokūbas Pipiras 2015
* Lietuva Ąžuolas Sidaras 2014
* Lietuva Justas Valaskevičius 2012
* Lietuva Andrius Zanevskis 2011
* Lietuva Ernestas Vysockis 2010
* Lietuva Ernestas Vysockis 2007
 | Merginos* Lietuva Kristina Bačkytė-Bogdanova 2018
* Lietuva Kamilė Reznikaitė 2017
* Lietuva Kamilė Reznikaitė 2015
* Lietuva Milda Zinevičiūtė 2014
* Lietuva Žydrūnė Mačinskienė 2010
 |  | Disko gaudymas krentant – *layout*. |  |

Šaltiniai
---------

1. ↑
2. ↑   Archyvuota kopija 2018-01-20 iš Wayback Machine projekto.

Nuorodos
--------

* Lietuvos skraidančiojo disko federacijos puslapis